Izvor: N1 ivan zvonimir čičak, 9.12.2015.

U Temi dana emisije Novi dan u srijedu gost je bio predsjednik HHO-a Ivan Zvonimir Čičak.

Jesu li ljudska prava manje ili više ugrožena u Hrvatskoj nego prije nekoliko godina?



"S jedne strane manje, s druge više. Recimo, socijalna prava su sve ugroženija, ali to je tako i u Europi, imamo sve više siromašnih ili barem ugroženih, i sve manje onih 'super bogatih'. Očito je da nas čeka jedan sukob oko toga na globalnom nivou, koji je teško predvidjeti."



"Romi su i dalje najugroženiji u RH s obzirom na socijalnu situaciju u kojoj žive, teško se adaptiraju, ali mnogi rade na tome", smatra Čičak. "Pitanje je vremena, ali sigurno će se integrirati. Ono što je veliki problem pred nama jest integracija osoba koje će Europa nametnuti da ih moramo primiti, a mi kao društvo nismo spremni. To će biti gorući problem idućih par godina."

Čičak smatra i da su žene u Hrvatskoj ugrožene "samom činjenicom što imaju manji prostor da se posvete obitelji i djeci".

"Kod nas je još uvijek negativan odnos na poslu prema ženama. U kući vladaju žene, na poslu ne."



Što je sa srpskom manjinom?

VEZANE VIJESTI Pupovac: Srbi nisu nikakve životinje koje treba štititi



"Zašto svi govore samo o njoj? U RH imamo i 2 posto muslimana, a Srbi su zaštićeni kao polarni medvjedi. Cijela javnost skoči na noge čim se nešto dogodi. Uvijek će postojati problem s obzirom na ratne rane, ljudi ne mogu to zaboraviti. Tu treba vremena da se ljudi naviknu na ono drugo. Mi se kao nacija moramo priviknuti na ono drugo i na one druge."

00:00 Izvor: N1





U jednoj od posljednjih anketa pokazalo se kako čak 70 posto mladih, od kojih je većina prvi put izašla na izbore, NDH ne smatra zločinačkom tvorevinom.



"Vidite, recimo rasizam na utakmicama, neka utakmica s Lokomotivom, Dinamom, odjednom netko počne skandirati "Ubij Srbina!". To je rezultat toga što su mnogi mladi ljudi odgojeni u postratnoj traumi, to ide iz usta na uho. Pitanje je kako to zaustaviti, a to je prije svega kućni odgoj." Čičak kaže i da su političari ti koji bi trebali reagirati tijekom takvih skandiranja, i umjesto da dolaze na utakmice kao gledatelji, barem otići s nje u trenutku dok dođe do takvih skandiranja.



"Velika koalicija nije demokracija, morate imati oporbu koja se protivi nečemu", smatra o zahtjevima MOST-a nezavisnih lista prema vodećim koalicijama.

"Ako se slažu u 99 posto stvari, onda imamo u zemlji jednoumlje, a to je jako opasno, još opasnije kao vlast."



O MOST-u smatra da "nemaju pojma o politici".

"Kad se netko želi baviti njome, mora znati što je politka i što je politička tehnologija, i normalno da se ovako ponašaju. Jedino rješenje je tehnička vlada koju imenuje predsjednica, dakle neutralna vlada i novi izbori. To moraju biti političari, a nikakvi stručnjaci. Stručnjaci rade analize, a politikom se bave političari."



"Pitanje je tko sad kontrolira institucije države kad nema izvršne vlasti. Ako netko sad prekrši zakon, ne možete se obratiti Saboru kojeg više nema. Šime Lučin je potpisao dokument za Raškovića, i sad se to prebacuje na Karamarka koji je potpisao reviziju. To znači da netko hrani pojedince kad takvi dokumenti cure u javnost", rekao je o slučaju Mirka Raškovića, o kojem više možete pročitati OVDJE.

"Vi ne možete imati uvid u originale jer su to dokumenti pod zaštitom tajnosti", rekao je Čičak.



Što mislite o pravima i slobodama medija u RH?



"Mržnja koja se prostire u medijima, i senzacionalizam bez pokrića, o čemu je jučer govorila i predsjednica, je nešto strašno. Naši mediji još nisu sazreli, i svatko može pisati što hoće. Ljudima onda ne preostaje ništa drugo nego krenuti na sudove, a to nije dobro. No, to je proces koji traje."

VEZANE VIJESTI Ivan Zvonimir Čičak objasnio zašto su mu pale hlače

Tihomir Ladišić pitao ga je, među ostalim, i o manjem incidentu na svečanoj dodjeli nagrada Hrvatskog helsinškog odbora povodom Međunarodnog dana ljudskih prava. U utorak su Čičku, naime, tijekom fotografiranja s predsjednicom Kolindom Grabar Kitarović, pale hlače. Što je Čičak odgovorio možete pronaći OVDJE.

Pogledajte cijelo gostovanje:

00:00 Izvor: N1

N1 pratite putem aplikacija za Android | iPhone/iPad i društvenih mreža Twitter | Facebook.